সানরাইজার্স হায়দরাবাদকে হারিয়ে প্লে-অফে শাহরুখের নাইটরা। একই দিনে রাজস্থান রয়‌্যালসের কাছে ম্যাচে হেরে টুর্নামেন্ট থেকে বিদায় নিলেন বিরাটরা। ম্যাচের শেষে মজার ছলে বিরাটকে কটাক্ষে বিঁধলেন রবিন উত্থাপ্পা ও প্রসিধ কৃষ্ণ। 

এই বিষয়ে অন্যান্য খবর

কেকেআর জেতার পরে ঘুমোলেন না বাদশা, প্রকাশ্যেই জানালেন কারণ


শনিবাসরীয় ম্যাচে নাইটদের মুখে হাসি ফোটাতে মুখ্য ভূমিকা ছিল এই দুই নাইটেরই। কৃষ্ণ তুলেছেন চার উইকেট। আর রবিন ব্যাট হাতে ৬৭ রানের পার্টনারশিপ গড়েছেন দ্বিতীয় উইকেটে।
ম্যাচ শেষে দু’জনের কথোপকথনের একটি ভিডিও ভাইরাল হয়েছে। কথোপকথনের একেবারে শেষে কর্ণাটকের দুই নাইট জানিয়ে দেন, ‘‘এ সালা কাপ নামদে।’’ অর্থাৎ ‘এই কাপ আমাদের’। আর এখানেই লুকিয়ে রয়েছে খোঁচা। কেননা একটি বিজ্ঞাপনে আরসিবি-এর অধিনায়ক বিরাট দাবি করেছিলেন, ‘‘ইয়ে কাপ হামারা হ্যায়।’’
 

Uthappa-Krishna troll RCBhttps://t.co/fDpbXaBU4V
— Faizal Khan (@faizalkhanm9) May 20, 2018

প্লে-অফের চাবি হাতে পাওয়ার পরে টুর্নামেন্ট থেকে বিদায় নেওয়া আরসিবি-এর ট্যাগলাইন উচ্চারণ করলেন নাইটরা। এমনিতেই বিদায়ের পর থেকেই আরসিবিকে নিয়ে সোশ্যাল মিডিয়ায় চলছে ট্রোলিং। তার মধ্যে নতুন মাত্রা যোগ করল এই দুই নাইটের রসিকতা।